Here with Me

"Here with Me" הוא סינגל הבכורה של הזמרת-יוצרת האנגלייה דיידו. הוא הסינגל הראשון שהוציאה מאלבום האולפן הראשון שלה מ-1999, No Angel. השיר נכתב על החבר שלה באותה העת, בוב פייג', והופץ ב-17 במאי 1999 בארצות הברית אך לא הופץ בממלכה המאוחדת עד פברואר 2001, ושימש כסינגל הבכורה שלה בארץ הולדתה. במדינות אחרות, הופץ כסינגל השני מהאלבום, אחרי "Thank You". זמן קצר לאחר יציאתו, "Here with Me" שימש כשיר הנושא של תוכנית המדע הבדיוני האמריקאית "רוזוול" (1999–2002). "Here with Me" הגיע למקום הרביעי במצעד הסינגלים הבריטי, והפך לסינגל השני ברציפות של דיידו שדורג בחמישייה הפותחת, בעקבות "Stan", שיתוף פעולה עם אמינם שכלל דגימה מתוך הבית הראשון של "Thank You". השיר הפך גם ללהיט בצרפת, הונגריה, ניו זילנד ופורטוגל, והגיע למקום ה-16 במצעד השירים מתחת להוט 100 בארצות הברית באוקטובר 2000. באוסטרליה, הרצועה הגיעה למקום הראשון במצעד ה-ARIA Hitseekers לאחר ההופעה החיה של דיידו בטקס פרסי המוזיקה של ARIA לשנת 2001. שני וידאו קליפים רשמיים הופקו עבור "Here with Me". הגרסה הראשונה צולמה ב-1999, והופצה במיוחד עבור השוק האמריקאי. את הגרסה האמריקאית ביים ביג טי וי! – ובה ניתן לראות צילומים של הזמרת בהופעות שונות. מאוחר יותר, הצהירה דיידו שהיא מקווה לצלם וידאו קליפ חדש עבור השיווק הבין-לאומי שלו. הגרסה השנייה, שצולמה בצבע מלא ובוימה על ידי ליז פרידלנדר, פורסמה במאי 2000. הקליפ הונפק עבור השווקים הבריטיים והאירופאיים; הקליפ לגרסה הבין-לאומית צולם במרכז העיר טורונטו, אונטריו, קנדה. במרוצת השנים הועלה הקליפ ליוטיוב, שם הצליח לצבור קרוב ל-100 מיליון צפיות בסך הכול. עלילת הגרסה השנייה של הקליפ מתחילה כשדיידו לובשת בגדים בצבע כחול ומצלמת סצנה בחדר שינה בצבע כחול. לאחר סיום הצילומים, היא מנקה את עצמה ויוצאת לטיול ארוך במרכז העיר בטורונטו. היא עוצרת בבית קפה ורוכשת לעצמה כוס קפה; מיד לאחר מכן, היא מפילה אותו וממשיכה ללכת לבדה ברחובות ומעילה נשמט. בסופו של הקליפ, חוזרת דיידו לדירתה, שם ניתן לראות גבר שוכב על המיטה שלה. "Here with Me" (בעברית: "כָּאן יַחַד אִתִּי") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השביעי שלה, La Luna. השיר יצא לאור בשנת 2001, כסינגל הרביעי והאחרון מתוך האלבום, על ידי חברות התקליטים איסט וסט רקורדס ואנג'ל רקורדס. הוא מעין גרסת כיסוי של השיר המקורי. גרסת הכיסוי צורפה למהדורה האירופאית של La Luna, כמו גם למהדורה האמריקאית. השיר "Here with Me" בוצע והוקלט עשרות פעמים במרוצת השנים, על ידי מוזיקאים שונים ברחבי העולם. בין 1999–2000 הקליטה ברייטמן את אלבום האולפן השביעי שלה, La Luna, במסגרתו החליטה להקליט גרסה משלה ל-"Here with Me". לצד גרסת כיסוי זו, הקליטה מחדש שירים נוספים במסגרת האלבום. פרק זמן לצאתה, עלתה גרסתה של ברייטמן לספוטיפיי, שם הצליחה לצבור רבע מיליון השמעות. "Here with Me" זכה להצלחה בעולם ובוצע על ידי ברייטמן במהלך מספר הופעות, ביניהן בתוכנית הטלוויזיה, Programa Livre. אף על פי שיצא כסינגל, לא ביצעה אותו ברייטמן במהלך סיבוב ההופעות "La Luna World Tour", שאירע בין 2000–2001. מידע על היצירה "Here with Me" באתר מיוזיק בריינז מידע על הסינגל "Here with Me" באתר מיוזיק בריינז סרטון השיר "Here with Me" באתר יוטיוב James Masterton, Week Ending February 24th 2001, chart-watch.uk (באנגלית בריטית) No Angel, 1999, נבדק ב-2022-11-23 Roswell IMDb Dido | full Official Chart History | Official Charts Company, www.officialcharts.com Dido: Here With Me | 2001 ARIA Awards, נבדק ב-2022-11-23 Dido - Here with Me (Official Video), נבדק ב-2022-11-23 Award, BPI (באנגלית) Les certifications, SNEP (ב־) Flick, Larry (22 במאי 2001). "Arista Grooms a Pop 'Angel' in Dido" (PDF). Billboard. 111 (21): 102. נבדק ב-27 בספטמבר 2020. {{cite journal}}: (עזרה) "CHR/Pop: Going for Adds" (PDF). Radio & Records (1305): 46. 25 ביוני 1999. נבדק ב-21 באפריל 2021. {{cite journal}}: (עזרה) "New Releases – For Week Starting February 12, 2001: Singles" (PDF). Music Week: 25. 10 בפברואר 2001. נבדק ב-9 באוגוסט 2021. {{cite journal}}: (עזרה) "The ARIA Report: ARIA New Releases Singles – Week Commencing 11th June 2001" (PDF). ARIA. 11 ביוני 2001. p. 24. אורכב מ-המקור (PDF) ב-20 בפברואר 2002. נבדק ב-21 באפריל 2021. {{cite web}}: (עזרה) La Luna, 2000-05-24, נבדק ב-2022-01-22 Release group “La Luna” by Sarah Brightman - MusicBrainz, musicbrainz.org Sarah Brightman - La Luna (באנגלית), נבדק ב-2022-11-23 Cover versions of Here with Me by Dido | SecondHandSongs, secondhandsongs.com Sarah Brightman Here with me, נבדק ב-2022-11-23 Sarah Brightman - Here With Me, נבדק ב-2022-11-23 Sarah Brightman -- Tour 2000 -- North and South America, josvg.home.xs4all.nl